***Boyz n the Hood*** er et amerikansk kriminaldrama fra 1991 regissert og skrevet av John Singleton. De ledende rollene spilles av Cuba Gooding, Jr. Ice Cube, Laurence Fishburne, Morris Chestnut, Nia Long, Angela Bassett og Regina King. Filmen handler om tre fargede gutter som vokser opp i en voldelig ghetto i Los Angeles. Handlinga strekker seg fra 1984 og til begynnelsen på 1990-tallet.

Filmen ble meget godt mottatt av kritikerne og ble en moderat publikumssuksess.

Handling
--------

Filmen forteller historien om tre afroamerikanske gutters oppvekst i en belastet ghetto i bydelen South Central i Los Angeles. Filmen begynner i 1984 med den opprørske, 10 år gamle Tre Styles, som blir sendt til sin far når moren ikke lenger klarer å holde styr på sønnen. Hans far har klare planer for sønnen, slik at Tre skal unngå å havne på den kriminelle banen. I den nye bydelen blir Tre kjent med brødrene Ricky og Doughboy. Ricky drømmer om å bli berømt fotballspiller, mens Doughboy ikke har noen ambisjoner og lar livet skure.

Etter en stund forflytter filmens handling seg til nåtidens (1991) Los Angeles. Tre og Ricky går nå på highschool. Ricky er blitt en lovende fotballspiller og Tre jobber målbevisst etter farens innstendige oppfatninger om å skaffe seg best mulig karakterer. Den tredje av kameratene, Doughboy, har imidlertid havnet på kjøret. Han har allerede sittet i fengsel for småforbrytelser og går ikke av veien for å forsvare seg med skytevåpen. Rundt seg har han samlet kamerater som sitter dagen lang utenfor huset og ruser seg, til morens store fortvilelse. I bakgrunnen skjer voldsomme og farlige ting. Narkotika flommer inn over den svarte bydelen og voldsbruken øker betraktelig. Ungdomsgjenger skyter hverandre ned i lokale oppgjør. De tre guttene får stadig høre om gutter på deres egen alder som er blitt drept og det er bare tidsspørsmål når den meningsløse volden slår ned blant dem.

Om filmen
---------

Anmelderne
Filmen ble meget godt mottatt av anmelderne, noe som gjenspeiles av at den har fått så mye som 96 % på Rotten Tomatoes og 76 % på Metacritic. Den amerikanske filmkritikeren Roger Ebert gav den toppkarakter.

Aftenpostens anmelder gav den god omtale og skrev blant annet «Den har et universelt fredsbudskap, og den er spennende».

Publikum
Den innbrakte 57,5 millioner dollar på amerikanske kinoer.

Priser
Den ble nominert til Oscar i kategoriene beste regi og beste manus. John Singleton vant både en New York Film Critics Circle Award og en MTV Movie Award i klassen beste nye filmskaper, mens filmens komponist, Stanley Clarke, vant en BMI Film Music Award. I 2002 ble filmen funnet betydningsfull nok til å bli bevart i National Film Registry.

Rollebesetning
--------------

* Cuba Gooding Jr. som Tré Styles
* Ice Cube som Darin «Doughboy» Baker
* Morris Chestnut som Ricky Baker
* Laurence Fishburne som Jason «Furious» Styles
* Nia Long som Brandi
* Angela Bassett som Reva Devereaux
* Tyra Ferrell som Brenda Baker
* Lexie Bigham som Mad Dog
* Hudhail Al-Amir som S.A.T. Man
* Raymond Turner som Ferris
* Lloyd Avery II som Ferris' venn
* Malcolm Norrington som Ferris' venn
* Mia Bell som Et medlem av Ferris gjeng
* Kenneth Brown som Little Chris
* Ceal som Sheryl
* John Cothran Jr. som Lewis Crump
* Jessie Lawrence Ferguson som Officer Coffey
* Dedrick Gobert som Dooky
* Regi Green som Chris
* Baldwin Sykes som Monster
* Desi Arnez Hines II som Tré (10 år)
* Baha Jackson som Doughboy (10 år)
* Donovan McCrary som Ricky (10 år)
* Nicole Brown som Brandi (10 år)
* Regina King som Shalika
* Whitman Mayo som gammel mann
* Alysia Rogers som Shanice
* Leonette Scott som Tisha
* Esther Scott som Tishas Bestemor
* Vonte Sweet som Ric Rock
* Yolanda Whittaker som Yo-Yo
* John Singleton som postbud

Referanser
----------

1. ↑  «Boyz n the Hood (certiefied fresh)». *Rotten Tomatoes* **(engelsk)**. Besøkt 6. februar 2018.
2. ↑  «Boyz n the Hood». *Metacritic*. Besøkt 6. februar 2018.
3. ↑  Ebert, Roger (12. juli 1991). «Boyz N the Hood Movie Review & Film Summary (1991) | Roger Ebert». *www.rogerebert.com* **(engelsk)**. Besøkt 6. februar 2018.
4. ↑  Aftenposten morgen – Lite trivelig nabolag (3.10.1991, s.46)
5. ↑
6. ↑   .  Manglende eller tom `|tittel=` (hjelp)

Eksterne lenker
---------------

* (en) *Boyz n the Hood* på Internet Movie Database Rediger på Wikidata

* (no) *Boyz n the Hood* hos Filmfront Rediger på Wikidata

* (sv) *Boyz n the Hood* i Svensk Filmdatabas Rediger på Wikidata

* (da) *Boyz n the Hood* i Danmark Nationale Filminstitut Rediger på Wikidata

* (en) *Boyz n the Hood* på AllMovie Rediger på Wikidata

* (fr) *Boyz n the Hood* på Allociné Rediger på Wikidata

* (nl) *Boyz n the Hood* på MovieMeter Rediger på Wikidata

* (en) *Boyz n the Hood* på Rotten Tomatoes Rediger på Wikidata

* (en) *Boyz n the Hood* på Metacritic Rediger på Wikidata

* (en) *Boyz n the Hood* på Box Office Mojo Rediger på Wikidata

  

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** BNF **·** BNF (data) **·** SUDOC
 |